Што дзеці ведаюць пра грошы? Іх зарабляюць і трацяць. Як зарабляюць? Як трацяць? Пра гэта настаўнікам пачатковых класаў і бацькам важна гаварыць з дзецьмі ўжо ў малодшым школьным узросце. Асновы фінансавай дасведчанасці, прынцыпы правільнага стаўлення да грошай, якія абавязаны ведаць вучні пачатковых класаў, я разглядаю на інфармацыйных і класных гадзінах. Гуляю з навучэнцамі ў эканамічныя гульні, праводжу займальныя конкурсы, віктарыны. У даступнай форме расказваю пра карысць і важнасці навыкаў абыходжання з грашыма, пра тое, што такое фінансы, банкаўскія прадукты, банкаўская аплатная картка і г.д. Разам з навучэнцамі мы правялі мікрадаследаванне “Жаданае і неабходнае”.